Stredná odborná škola (Bratislava, Farského 9)

**Stredná odborná škola, Farského 9** (pôvodne **Stredné odborné učilište potravinárske II**, neskôr **Združená stredná škola potravinárska**) je odborná škola ktorá sídli v Bratislave mestskej časti Petržalka. Škola sa v roku 2008 stala nástupnou organizáciou** Strednej odbornej školy na Harmincovej 1** (predtým - **Združená stredná škola potravinárska Harmincova 1** ZSŠ potravinárska) v Dúbravke .

## Zameranie školy
Stredná odborná škola na Farského 9 v Bratislave – v mestskej časti Petržalka vychováva kvalifikovaných odborníkov pre potravinársky priemysel a gastronomické služby, ale aj pre ďalšie štúdium na vysokej škole.

## História
### Farského 9
ZSŠ vznikla v roku 1973 na Košickej ulici, kde mala sídlo do roku 1995, keď sa presťahovala na súčasnú adresu - Farského 9. V školskom roku 2004 - 2005 sa Stredná priemyselná škola potravinárska a SOU potravinárske zlúčilo do Združenej strednej školy potravinárskej.

### Harmincova 1
Škola vznikla 1. septembra 1984 pod názvom Stredné odborné učilište potravinárske. V roku  1992 vznikla Stredná priemyselná škola potravinárska, ktorá sa v roku 2002 spolu s Stredným odborným učilišťom zlúčila do Združenej strednej školy potravinárskej. V roku 2008 školu zrušili a jej právnym nástupcom sa stala Stredná odborná škola, Farského 9 .

## Možnosti štúdia
### Študijné odbory
* pracovník marketingu
* čašník, servírka
* kuchár
* výživa a šport
* výživa, ochrana zdravia a hodnotenie potravín
* obchodný pracovník
* potravinárstvo - podnikanie v potravinárstve
* potravinárstvo - potravinár, kvalitár

### Učebné odbory
* cukrár
* mäsiar, lahôdkár
* kuchár
* čašník, servírka
* cukrovinkár – pečivár 
* predavač – potravinársky tovar
* biochemik – mliekárenská výroba
* pekár
* cukrár, kuchár (štvorročné)
* cukrár, pekár (štvorročné)

### Nadstavbové štúdium
* výroba potravín
* prevádzka obchodu - vnútorný obchod

### Pomaturitné štúdium
* obchod a podnikanie
* hospodárska informatika

## Ocenenia
* 2004 3. miesto v kategórii Najlepší stánok - 7. Medzinárodný veľtrh cvičných firiem 
* 2007 2. miesto v oblasti chémia, potravinárstvo na celoštátnej súťaži - Stredoškolská odborná súťaž (29. ročník) 

### Harmincova
* 2006 bronzová medaila: cukrár - junior na výstave Danubius Gastro za vytvorenie kolekcie dezertov na detskú narodeninovú párty 

## Materiálno - technické vybavenie školy
Škola má pre výchovu odborných potravinárskych kádrov a pracovníkov služieb v gastronómii veľmi dobré materiálne vybavenie. Cukrári vyrábajú svoje zákusky v cukrárskej dielni, lahôdkári pripravujú jedlá studenej kuchyne a kuchári varia a pečú jedlá teplej kuchyne v školskom technologickom centre . Obe tieto zariadenia sú priamo v budove školy na Farského 9, vybavené špičkovým moderným zariadením. Je tu aj odborná učebňa stolovania, vybavená plnohodnotným barovým pultom, pressovým strojom na prípravu kávy a flambovacím vozíkom. Je určená nielen na teoreticko - praktickú prípravu čašníkov, ale aj na spoločenskú výchovu, či usporadúvanie menších prezentačných podujatí. Mäsiarska výroba, t. j. opracovanie surového mäsa, výroba mäsových, včítane údenárskych výrobkov sa vykonáva v moderných kompletne technicky vybavených mäsiarskych dielňach na detašovanom pracovisku v Rači a pekári pečú svoje výrobky ako je chlieb, pečivo a iné pekárske výrobky v školskej pekárni na detašovanom stredisku v Dúbravke.

V budove školy na Farského 9 sú aj dve odborné učebne informatiky , vybavené kvalitnou výpočtovou a prezentačnou technikou tak, že každý žiak získané znalosti a zručnosti využíva ďalej pri vypracovávaní samostatných alebo skupinových projektov s rôznorodou tematikou, hlavne odbornou. Škola samozrejme má telocvičňu, posilňovňu, chemické laboratóriá a odbornú učebňu administratívy a korešpondencie .

## Referencie

## Externé odkazy

* Oficiálne stránky - soupotr.sk

Kategória:Stredné školy na Slovensku
Kategória:Stredné školy v Bratislave